Schwarzritter

A vámpírok egy különleges családja, akik speciális, mocsárban is könnyedén közlekedő lovak tenyésztésére szakosodtak. Emellett kiválóan értenek a lándzsaforgatáshoz és a mocsarak kihasználásához. Halbjörn von Schwarzritter a vezetőjük, tornyuk pedig a Mocsárvidék kellős közepén található.

*"Szerintem rusnya vagy. A lovam még ilyen jó véleménnyel sincs rólad."* - Brutus Schwarzritter, toronyőr

Faj: Vámpír

Használható fegyverek: Lándzsa, Kopja

## Tulajdonságok

**Páncélzat:** nehéz

**Mágia:** gyenge

**Védekezés:** erős

**Támadás:** közepes

**Sebesség:** gyenge

## Képességek

**Név:** Lovaglás

**Szint:** 1.

**Ár:** 0

**Leírás:** A kiválasztott állathoz kapcsolódó idomítási képesség. Se több, se kevesebb, mégis grátisz!

**Név:** Roham

**Szint:** 1.

**Ár:** A Schwarzritterek kezdéskor megkapják

**Leírás:** A vámpír lándzsáját maga elé emelve nagy sebességű rohamra indul. Igen komoly erejű támadás, ellenség sorai közé rohamozva több ellenfelet is feldönthet, ám hátránya, hogy használója csak egyenesen haladhat vele.

**Név:** Kopjaforma

**Szint:** 2.

**Ár:** 1500 váltó

**Leírás:** A vámpír némi koncentrálás után képes a lándzsáját kopjává alakítani.

**Név:** Lidércfény

**Szint:** 3.

**Ár:** 2000 váltó

**Leírás:** A vámpír képes mocsaras területen (valódi és idézett mocsárban is) kis lidércfényeket idézni. Technikailag ez egy feltörő gáz, ami lila lángra lobban, és két percig marad fent. Szint \* 3 darabot tud belőle idézni általa választott helyekre, és ezzel képes terelgetni az ellenfeleit.

**Név:** Elmocsarasítás

**Szint:** 4.

**Ár:** 2500 váltó

**Leírás:** Harminc méter átmérőjű körben mocsarat idéz az ellenfelei alá. Az idézett mocsárban, ha ügyesek az ellenfelek akkor is felére lassul a mozgási sebességük, de könnyedén beleléphetnek a ragadós sárba ami még jobban hátráltatja őket. Emellett koszos, büdös, és bele is folyik a cipőbe, így különösen idegesítő. Három percig fenntartható, óránként egyszer használható.

**Név:** Véráldozat

**Szint:** 4.

**Ár:** 2500 váltó

Leírás: A vámpír vérszívással képes meggyógyítani a lova egy legfeljebb közepes sérülését, ha a lovától maximum egy méterre tartózkodik. Ellenben fizikai kontaktusban van vele (egyszerre szívja a vért és fogja a lovat) akkor nagyobb sérüléseket is meg tud vele gyógyítani. Például, hogyha csatában eltörik a ló lába, a gazdája gyorsan vért szív valamelyik ellenfeléből, és ez helyreteszi a sérülést és össze is forrasztja a csontot. A sérülés mintha meg se történt volna. Ha a vérszívást erejét használja fel a vámpír, akkor annak egyéb előnyei nem érvényesülnek.

**Név:** Meteor

**Szint:** 5.

**Ár:** 3000 váltó

**Leírás:** A vámpír a levegőbe ugorva, vagy magasabb helyről leesve egy nagy erejű csapást mér a földre, melynek pusztító értéke a magasságtól függ. Magától maximum két méter magasra tud ugrani, de képes lovaglás közben a lóról is felszökkenni. Amikor földet ér általában csak kicsit megremeg a föld, ám magasabbról leugorva, akár egy nagyobb lökéshullámot is létrehozhat, ehhez fel kell másznia valahova. Becsapódáskor nem sérül.

**Név:** Marasztaló mocsár

**Szint:** 6.

**Ár:** 3500 váltó

**Leírás:** A vámpír által idézett mocsár elkezdi beszívni a rajta állókat térdig, három másodperc alatt. Ha a mocsár lejár, akkor utána kiköpi magából azokat, akik beleragadtak.

**Név:** A gazda hívása

**Szint:** 7.

**Ár:** 4000 váltó

**Leírás:** A Schwarzritter ló bárhonnan megérzi gazdája hívását, meg tudja őt találni legyen akármilyen nagy a távolság. Ezen kívül, hogyha látják egymást, akkor képesek kommunikálni egymással, beszélgetés szerűen.

**Név:** Szelek szárnyán

**Szint:** 8.

**Ár:** 4500 váltó

**Leírás:** A ló ötszörösére gyorsul, tíz másodpercre. Ezalatt az idő alatt kívülről nem lehet megállítani, de a gazdája képes irányítani. Akármilyen talajon át tud haladni, legyen az mocsár, jég, láva... Tíz másodperc után a ló elfárad lelassul. Naponta egyszer használható.

**Név:** Lándzsaerdő

**Szint:** 9.

**Ár:** 5000 váltó

**Leírás:** A vámpír ledöfi a lándzsáját a földbe. Egy másodperc múlva a vámpír körül öt méter átmérőjű körben 20 árnylándzsa tör fel a földből, felszúrva az ellenfeleket majd el is tűnnek. Fél óránként egyszer lehet használni.

**Név:** Mesterlovas

**Szint:** 10. (passzív)

**Ár:** 6000 váltó

**Leírás:** A vámpír bármit amire képes felülni, azt meg tudja lovagolni és képes is irányítani.

Vissza a kasztokhoz